На основу члана 43 став 1 тачка 4 Закона о запошљавању и осигурању за случај незапослености („Сл. гласник РС“, бр. 36/09, 88/10, 38/15 и 113/17), члана 30 Закона о професионалној рехабилитацији и запошљавању особа са инвалидитетом („Сл. гласник РС“, бр. 36/09 и 32/13) и чл. 42 и 129 Правилника о критеријумима, начину и другим питањима од значаја за спровођење мера активне политике запошљавања („Сл. гласник РС“, бр. 102/15, 5/17 и 9/18), Локалног акционог плана запошљавања општине Владичин Хан за 2018.год и Споразума о уређивању међусобних права и обавеза у реализацији програма и мера активне политике запошљавања у 2018.години бр. 0800-101-4/2018 од 30.05.2018.г. и 105-6/2018-III од 30.05.2018.г.

 **НАЦИОНАЛНА СЛУЖБА ЗА ЗАПОШЉАВАЊЕ И ОПШТИНА ВЛАДИЧИН ХАН**

**Расписују**

 **ЈАВНИ КОНКУРС**

**ЗА ОРГАНИЗОВАЊЕ СПРОВОЂЕЊА ЈАВНИХ РАДОВА НА КОЈИМА СЕ АНГАЖУЈУ НЕЗАПОСЛЕНА ЛИЦА У 2018. ГОДИНИ**

**I ОСНОВНЕ ИНФОРМАЦИЈЕ**

Програм јавних радова намењен је радном ангажовању првенствено теже запошљивих незапослених лица и незапослених у стању социјалне потребе, ради очувања и унапређења радних способности незапослених, као и ради остваривања одређеног друштвеног интереса. Јавни рад спроводи послодавац - извођач јавног рада, кога одређује Национална служба за запошљавање (у даљем тексту: Национална служба) на основу јавног конкурса.

Послодавац – извођач јавног рада са седиштем на територији општине Владичин Хан, може организовати спровођење јавних радова само уколико у укупном броју незапослених лица која се воде на евиденцији НСЗ Филијала Врање - Испостава Владичин Хан, укључених у програм јавних радова има најмање 70% незапослених лица по појединачној пријави, која припадају следећим категоријама:

* радно способни корисници новчане социјалне помоћи, Роми, лица без квалификација/са ниским квалификацијама, вишкови запослених, лица која посао траже дуже од 18 месеци.

**Пре укључивања у програм Национална служба врши проверу испуњености законских и услова овог јавног конкурса за незапослено лице.**

**Максимална дужина трајања јавног рада је четири месеца, у складу са расположивим финансијским средствима.**

**Уговором о привременим и повременим пословима утврдиће се број радних дана за свако лице укључено у јавни рад.**

**Јавни радови се могу спроводити у областима:**

 социјалних (односно социјалне заштите) и хуманитарних делатности,

 одржавања и обнављања јавне инфраструктуре,

 одржавања и заштите животне средине и природе.

**Средства намењена за организовање спровођења јавних радова користе се за:**

 **исплату накнаде за обављен посао лицима ангажованим на јавним радовима** по основу уговора о привременим и повременим пословима, максимално 18.000,00 динара по лицу, на месечном нивоу за пун фонд радних часова, односно сразмерно времену радног ангажовања на месечном нивоу; утврђени износ накнаде за обављени посао се увећава за припадајући порез и доприносе за обавезно социјално осигурање, који су обрачунати у складу са законом;

 **накнаду трошкова доласка и одласка са рада** ангажованих лица на јавним радовима, у висини до 2.000,00 динара по лицу сразмерно времену радног ангажовања на месечном нивоу, за сваки месец ангажовања, увећан за припадајуће доприносе за обавезно социјално осигурање, који су обрачунати у складу са законом;

 **накнаду трошкова спровођења јавних радова послодавцу**, у свим областима,

једнократно, у висини од:

- 1.000,00 динара по лицу за јавне радове који трају месец дана,

- 1.500,00 динара по лицу за јавне радове који трају два месеца,

- 2.000,00 динара по лицу за јавне радове који трају три и четири месеца;

 **накнаду трошкова обуке**: у зависности од врсте и сложености послова које обухвата јавни рад, у току првог месеца спровођења јавних радова може се организовати обука, по интерном програму послодавца или програму образовне установе, односно за лица ангажована код послодавца - пружаоца услуга социјалне заштите, у складу са законом; по завршетку обуке лицу се издаје потврда/сертификат/лиценца о стеченим компетенцијама; послодавцу - извођачу јавног рада, односно образовној установи, исплаћују се средства у једнократном износу од

1.000,00 динара по лицу које је похађало обуку и којем је издата потврда о стеченим компетенцијама; накнада трошкова обуке не може бити исплаћена за лица која су у претходном периоду већ завршила предвиђену обуку; **Национална служба процењује оправданост потребе за обуком,** уколико исто није регулисано законом.

Средства за спровођење програма предвиђена су буџетом Националне службе и буџетом Општине Владичин Хан.

**II УСЛОВИ ЗА ПОДНОШЕЊЕ ПРИЈАВЕ**

Право учешћа на Јавном конкурсу за организовање спровођења јавних радова на којима се ангажују незапослена лица имају:

 органи аутономне покрајине и органи јединица локалне самоуправе

 јавне установе и јавна предузећа

 привредна друштва

 предузетници

 задруге

 удружења која имају статус правног лица, односно која су уписана у Регистар Агенције за привредне регистре.

Право на доделу средстава за организовање спровођења јавног рада послодавац - извођач може да оствари под условом да:

 реализује јавни рад на подручју општине Владичин Хан

 ангажује незапослена лица са подручја општине Владичин Хан

 измирио је раније уговорне и друге обавезе према Националној служби и Општини, осим за обавезе чија је реализација у току, уколико исте редовно измирује.

**III ПОДНОШЕЊЕ ПРИЈАВЕ Документација за подношење пријаве:**

 попуњена пријава за спровођење јавног рада на прописаном обрасцу Националне службе ЛАПЗ суфинансирање, са детаљно разрађеним активностима у термин плану;

 фотокопија решења надлежног органа о упису у регистар, уколико послодавац - извођач јавног рада није регистрован у АПР; фотографије места извођења јавног рада - за јавне радове који се спроводе у области одржавања и заштите животне средине и природе и одржавања и обнављања јавне инфраструктуре (максимално три фотографије за сваку локацију);

 за јавне радове који се спроводе у области социјалне заштите, односно који се односе на пружање појединих услуга социјалне заштите (дневне услуге у заједници - помоћ у кући и

др., услуге подршке за самостални живот - персонална асистенција и др.), фотокопија лиценце за пружање наведених услуга, у складу са прописима у области социјалне заштите.

 информације о корисницима услуга (број и структура) - за послодавцa - извођачa јавног рада из области социјалних (односно социјалне заштите) и хуманитарних делатности.

Уколико послодавац - извођач јавног рада организује обуку, неопходно је приложити интерни програм обуке или програм образовне установе на прописаном обрасцу Националне службе, као и биографију инструктора/предавача, осим послодавца - пружаоца услуга социјалне заштите, који подлеже обавези оспособљавања новозапослених у складу са законом.

**Национална служба задржава право да тражи и друге доказе и документацију од значаја за спровођење поступка одлучивања о одобравању средстава за спровођење јавних радова.**

**Начин подношења пријаве**

Пријава за спровођење јавног рада подноси се у два примерка, непосредно или путем поште на прописаном обрасцу који се може добити у организационој јединици НСЗ Филијала Врање – Испостава Владичин Хан или преузети са сајта www.nsz.gov.rs.

**IV ДОНОШЕЊЕ ОДЛУКЕ**

Одлука о одобравању средстава за спровођење јавног рада доноси се на основу ранг-листе, а након провере испуњености услова Јавног конкурса и бодовања поднете пријаве, односно приложене документације послодавца - извођача јавног рада од стране Националне службе, у року од 30 дана од дана истека јавног конкурса. Изузетно, пријаве које испуњавају услове Јавног конкурса, а по којима није позитивно одлучено у наведеном року, могу бити поново узете у разматрање уколико се за то стекну услови.

Одлуку о одобравању средстава за спровођење јавног рада на којем се, по основу једне или више поднетих пријава у току једне календарске године, одобрава радно ангажовање до **19** незапослених, доноси директор филијале Националне службе по овлашћењу директора Националне службе или други запослени којег овласти директор Националне службе.

Одлуку о одобравању средстава за спровођење јавног рада на којем се, по основу једне или више поднетих пријава у току једне календарске године, одобрава радно ангажовање **20** и више незапослених, доноси директор Националне службе уз претходну сагласност Управног одбора.

Надлежност за доношење одлуке одређује се узимајући у обзир све поднете пријаве истог послодавца - извођача у току календарске године, које се делом или у целости финансирају средствима Националне службе.

**Национална служба приликом одлучивања процењује оправданост укључивања броја лица и/или трајања јавног рада из пријаве**, као и оправданост поднете пријаве послодавца - извођача јавног рада коме је 2016, 2017. и 2018. године финансирано спровођење јавног рада у истој области на предложеним локацијама, у складу са износом средстава који је опредељен Споразумом.

Списак послодаваца - извођача којима је одобрено спровођење јавних радова се објављује на огласној табли Филијала Врање – Испостава Владичин Хан.

|  |
| --- |
| **БОДОВНА ЛИСТА – ЈАВНИ РАДОВИ** |
| **Критеријуми** | **Број бодова** |
| Област спровођења јавног рада | Одржавање и заштита живoтне средине и природе | 10 |
| Социјалне (односно социјалне заштите) и хуманитарне делатности | 8 |
| Одржавање и обнављање јавне инфраструктуре | 5 |

|  |  |  |
| --- | --- | --- |
| Дужина трајања јавног рада | 3 и 4 месеца | 20 |
| 2 месеца | 10 |
| 1 месец | 5 |
| Категорија лица | Јавни рад подразумева ангажовање искључиво жена са I и II степеном стручне спреме | 20 |
| Јавни рад подразумева ангажовање искључиво лица са I и II степеном стручне спреме | 15 |
| Јавни рад подразумева ангажовање искључиво жена које припадају следећим категоријама: радно способни корисници новчане социјалне помоћи, Роми, вишкови запослених, лица која посао траже дуже од18 месеци | 10 |
| Претходно коришћена средства Националне службе и Града попрограму јавних радова\* | Нису раније коришћена средства | 10 |
| Коришћена средства у истој области на локацијама које нису обухваћене пријавом или различитим областима на истим локацијама | 5 |
| Коришћена средства у истој области и на истој локацији/локацијама | 0 |
| Процена важности поднете пријаве за спровођење јавног рада за локално тржиште рада за подручје надлежне филијале\*\* | до 10 |
| **МАКСИМАЛАН БРОЈ БОДОВА** | **70** |

\*Критеријум „Претходно коришћена средства Националне службе и Општине по програму јавних радова“ односи се на програме из 2016, 2017. и 2018. године, које је организовала и финансирала, у целости или делимично Национална служба. Изузетно, послодавцима који су претходно користили средства, а поднели су пријаву за област социјалне (односно социјалне заштите) и хуманитарне делатности (без обзира на локацију), додељује се 5 бодова. Наведене податке из пријаве за спровођење јавног рада Национална служба ће проверавати увидом у своју евиденцију.

\*\*Критеријум „Процена важности поднете пријаве за спровођење јавног рада за локално тржиште рада за подручје надлежне филијале“ подразумева да је директор надлежне филијале донео одлуку о додатним критеријумима, која је истакнута на огласној табли надлежне филијале уз јавни конкурс. На основу одлуке је могуће доделити до 10 бодова, узимајући у обзир следеће критеријуме: развијеност општине, друштвену корист која се остварује кроз реализацију јавног рада, привредни значај за развој региона, мишљење надлежног органа територијалне аутономије

или локалне самоуправе/ локалног савета за запошљавање и др.

**V ЗАКЉУЧИВАЊЕ УГОВОРА**

Послодавац - извођач јавног рада је дужан да након донете одлуке о одобравању средстава за спровођење јавног рада, а пре закљученог уговора о спровођењу јавног рада, закључи уговор о

привременим и повременим пословима са изабраним незапосленим лицима са евиденције незапослених.

Датум ангажовања лица са којима је закључен уговор о привременим и повременим пословима не може бити пре датума закључивања уговора о спровођењу јавног рада, нити након 60 дана од дана доношења одлуке о одобравању средстава за спровођење јавног рада.

Директор филијале Националне службе по овлашћењу директора Националне службе или други запослени којег овласти директор Националне службе, председник општине Владичин Хан и послодавац - извођач јавног рада, у року од 30 дана од дана доношења одлуке закључују уговор којим се уређују међусобна права и обавезе и на основу којег се врши исплата средстава. Изузетно, уколико од датума доношења одлуке до краја календарске године има мање од 30 дана, уговор се закључује до краја те календарске године.

**Документација за закључивање уговора о спровођењу јавног рада:**

 уговори о привременим и повременим пословима са незапосленим лицима, као доказ о ангажовању лица на јавном раду;

 нови термин план оверен од стране послодавца - извођача јавног рада, уколико је у поступку разматрања пријаве за спровођење јавног рада извршена корекција броја лица и/или дужине трајања јавног рада;

 спецификација средстава - материјала за рад, у складу са одобреним средствима за накнаду трошкова спровођења јавног рада;

 потврда банке о отвореном наменском рачуну и картон депонованих потписа наменског рачуна, важећих у моменту пријема средстава обезбеђења и давања меничног овлашћења;

 одговарајуће средство обезбеђења уговорних обавеза у складу са извором финансирања послодавца - извођача јавног рада;

 за правна лица - доказ о извршеној регистрацији меница (попуњен и оверен захтев за регистрацију меница);

 фотокопија/очитана лична карта одговорног лица послодавца - извођача јавног рада/жиранта и

 други докази у зависности од статуса жиранта\*.

**У циљу закључивања уговора о спровођењу јавног рада, послодавац - извођач јавног рада је у обавези да достави и одговарајућа средства обезбеђења уговорних обавеза:**

**1. За предузетника:**

 за одобрена средства у износу до 2.000.000,00 динара - две истоветне бланко трасиране менице корисника средстава са два жиранта и меничним овлашћењем;

 за одобрена средства у износу од 2.000.001,00 динара и више - банкарска гаранција у вредности одобрених средстава са роком важења од 6 месеци од дана издавања и једна бланко трасирана меница са једним жирантом и меничним овлашћењем.

**2. За правно лице:**

 за одобрена средства у износу до 2.000.000,00 динара - две истоветне бланко соло менице са меничним овлашћењем;

 за одобрена средства у износу од 2.000.001,00 динара и више - банкарска гаранција у вредности одобрених средстава са роком важења од 6 месеци од дана издавања и једна бланко соло меница са меничним овлашћењем.

**3. За кориснике јавних средстава:**

 изјава одговорног лица, послодавца - извођача јавног рада корисника јавних средстава, да су обезбеђени сви предуслови за отпочињање спровођења јавног рада и да не постоји могућност прилагања одговарајућег средства обезбеђења.

\*Жирант може бити свако пословно способно физичко лице које има редовна месечна примања на име зараде или пензије, као и физичко лице које самостално обавља делатност (предузетник), односно лице које самостално обавља делатност у складу са посебним законом (нпр. адвокат, нотар, јавни извршитељ и сл).

Статус послодавца - извођача јавног рада у погледу извора средстава финансирања биће проверен од стране Националне службе на основу расположивих података Управе за трезор и Народне банке Србије.

Почетком спровођења јавног рада сматра се датум пријаве на осигурање првог незапосленог лица ангажованог на јавном раду.

**VI ОБАВЕЗЕ ИЗ УГОВОРА**

Послодавац - извођач јавног рада дужан је да:

 закључи уговор о привременим и повременим пословима са незапосленим лицима, најдуже до предвиђене дужине трајања јавног рада и изврши пријаву на обавезно социјално осигурање; у случају престанка радног ангажовања незапосленог лица, послодавац - извођач јавног рада у року од 15 дана од дана престанка радног ангажовања врши замену другим незапосленим лицем из исте категорије и истог нивоа образовања, за преостало време спровођења јавног рада, у складу са предвиђеним трајањем по закљученом уговору за спровођење јавног рада; **пре укључивања у програм/замену, Национална служба врши проверу испуњености законских и услова овог јавног конкурса за незапослено лице**;

 редовно, у законски утврђеним роковима, врши уплату уговорене накнаде за обављени посао, на текући рачун лица ангажованих на јавном раду и доставља доказе;

 редовно врши уплату припадајућих пореза и доприноса за обавезно социјално осигурање за лица из уговора и доставља доказе;

 редовно врши уплату накнаде трошкова доласка и одласка са рада ангажованим лицима и доставља доказе о утрошку пренетих средстава;

 редовно доставља доказе о утрошку пренетих средстава за трошкове накнаде спровођења јавног рада, у складу са уговором;

~~~~ достави доказе о утрошку пренетих средстава за трошкове обуке;

 обезбеди вођу програма јавног рада и/или ментора за обуку незапослених ангажованих на јавном раду и о томе достави писани доказ Националној служби;

 организује заштиту и безбедност радно ангажованих лица, у складу са законом и захтевом стандарда за конкретне послове јавног рада;

 достави фотокопију потврде/сертификата о стеченим компетенцијама радно ангажованих лица на спровођењу јавног рада након завршене обуке, на прописаном обрасцу, односно фотокопију потврде/лиценце у складу са законом.

 месечно доставља извештај о спровођењу јавног рада, на прописаном обрасцу;

 Националној служби омогући контролу реализације уговорних обавеза и увид у сву потребну документацију и ток спровођења јавног рада;

 обавести Националну службу о свим променама које су од значаја за реализацију уговора у року од осам дана од дана настанка промене.

У случају неиспуњења или делимичног испуњења обавеза из уговора, послодавац - извођач јавног рада је у обавези да врати цео или сразмеран износ исплаћених средстава увећан за законску

затезну камату.

**VII ОСТАЛЕ ИНФОРМАЦИЈЕ**

Информације о јавном конкурсу могу се добити у Националној служби, Филијала Врање – Испостава Владичин Хан на број телефона 017/472469, или на сајту [www.nsz.gov.rs](http://www.nsz.gov.rs).

Јавни конкурс је отворен од дана објављивања на сајтовима Националне службе и општине Владичин Хан а последњи рок за подношење пријава за учешће на јавном конкурсу је **20.07.2018**. године.